הלחימה ברצועת עזה בין מבצע שומר החומות למלחמת חרבות ברזל

עימותים בין ישראל לארגוני הטרור ברצועת עזה התחדשו זמן קצר לאחר סיום מבצע שומר החומות, עם הפרחת בלוני תבערה מרצועת עזה לישראל, הפגנות אלימות ליד גדר הגבול, ירי מנשק קל, ירי רקטות מרצועת עזה לישראל ולעומתם ירי צלפים של צה"ל ותקיפות של מטוסי חיל האוויר הישראלי. ביוני 2022, מבחינת נתוני צה"ל, השנה שעברה מאז המבצע הייתה השנה השקטה ביותר בעוטף עזה ביחס לשנים שהגיעו אחרי המבצעים הקודמים שלאחר ההתנתקות, והיא התרחשה על רקע צעדים אזרחיים משמעותיים שממשלת ישראל יזמה בחודשים האחרונים. למשל, הוגדלה כמות הפועלים העזתים שעבדו בשטח ישראל. באוגוסט 2022 פתח צה"ל במבצע עלות השחר מול ארגון הטרור הג'יהאד האסלאמי הפלסטיני, ובייחוד הזרוע הצבאית פלוגות אל-קודס, כאשר חמאס לא השתתף בעימות בין הצדדים שכלל שיגור רקטות פלסטיניות לעבר ישראל, תקיפות של צה"ל ברצועה וסיכול ממוקד של בכירי הג'יהאד וכדומה. במבצע נהרגו 25 מחבלים ו-11 אזרחים בתקיפות צה"ל, ועוד 15 פלסטינים נהרגו משיגורים כושלים של הג'יהאד. בצד הישראלי לא היו הרוגים אלא פצועים בלבד. במאי 2023 פתח צה"ל במבצע מגן וחץ, מבצע צבאי נוסף מול הג'יהאד האסלאמי הפלסטיני, ובו בסדרת סיכולים ממוקדים חוסלו מספר קצינים של הארגון ברצועת עזה. בתקיפות צה"ל נהרגו 25 מחבלים ועשרה אזרחים. מירי הג'יהאד נהרגה אינגה אברמיאן מהרקטה ברחובות ופועל עזתי ליד שוקדה, ועוד 3–4 פלסטינים נהרגו משיגורים כושלים של רקטות. באוקטובר 2023 פרצה מלחמת חרבות ברזל בעקבות מתקפת הפתע על ישראל של חמאס במהלכו שיגר הארגון אלפי רקטות והחדיר יותר משלושת אלפים מחבלים לשטח ישראל שרצחו והרגו כ-1,200 אזרחים ואנשי כוחות הביטחון, וחטפו למעלה ממאתיים אזרחים וחיילים לרצועת עזה. ב-30 במאי מחבל פלסטיני שחדר לישראל מרצועת עזה דקר איש ביטחון של מועצה אזורית אשכול, שירה בו מיד לאחר מכן והרג אותו. ב-31 במאי בשעות הצהריים פרצה שרפה בשטח פתוח בנחל עוז שבמועצה אזורית שער הנגב כתוצאה מבלון תבערה שהופרח מעזה. בחודש זה חלה התחממות נוספת כשלושה שבועות בלבד אחרי סיום מבצע "שומר החומות". טרור הבלונים חזר וגם תקיפות צה"ל ברצועה. ב-15 ביוני, לאחר תקופה קצרה בה לא נרשמו מקרי הבערת שריפות באמצעות בלונים, הובערו 27 שריפות בשטחים פתוחים בעוטף עזה על ידי בלוני תבערה שהופרחו מעזה, וזאת על רקע ההכנות לקראת מצעד הדגלים שנערך בירושלים. בערב התקיימו הפרות סדר ליליות בסמוך לגדר המערכת. כמה מאות מפגינים שרפו צמיגים והשליכו מטעני נפץ. כוחות צה"ל ירו באמצעות אלפ"ה לעבר המתפרעים, פלסטיני נפצע בינוני מירי. ב-16 ביוני בשעות הלילה מטוסי קרב של חיל האוויר הישראלי תקפו מתחמים צבאיים של חמאס ששימשו כמחנות ואתרי מפגש של פעילי טרור בחטיבות ח'אן יונס ועזה. התקיפה בוצעה בתגובה להפרחת בלוני התבערה לשטח ישראל שגרמו לשריפות רבות יום קודם לכן. בצהרי אותו יום נמשך טרור בלוני התבערה שגרם שוב ל-11 שריפות בעוטף עזה. ב-17 ביוני טרור הבלונים המשיך: 13 שריפות בעוטף עזה כתוצאה מבלוני תבערה. בתגובה להפרחת הבלונים, מטוסי קרב תקפו במרחב העיר עזה ובח'אן יונס עמדת שיגור רקטי ומתחמים צבאיים של ארגון הטרור חמאס. ב-18 ביוני, דקות לאחר תקיפת צה"ל, נשמעה אזעקת צבע אדום בכפר עזה והתברר שמדובר בירי מקלעים לעבר מטוסים ולא בירי רקטי. ב-1 ביולי, אחרי שבועיים של שקט, פרצו שמונה שריפות במועצה אזורית אשכול כתוצאה מבלוני תבערה שהופרחו מרצועת עזה. בלילה פרצה שרפה במועצה אזורית אשכול כתוצאה מבלון תבערה שהופרח מהרצועה. בתגובה חיל האוויר הישראלי תקף בלילה אתר לפיתוח אמצעי לחימה של חמאס. ב-2 ביולי פרצו שלוש שרפות במועצה אזורית אשכול כתוצאה מבלוני תבערה שהופרחו מרצועת עזה. ב-3 ביולי פרצו שתי שריפות במועצה האזורית אשכול כתוצאה מבלוני תבערה שהופרחו מעזה. במוצאי שבת תקפו מטוסי קרב אתר לייצור אמצעי לחימה ומשגר רקטות של חמאס. התקיפה באה בתגובה להמשך טרור בלוני התבערה בסוף השבוע. לאחר התקיפה בוצע ירי מנשק קל לעבר יישוב בעוטף עזה באזור צפון הרצועה, לא היו נפגעים ולא נגרם נזק. ב-25 ביולי פרצו ארבע שריפות במועצה אזורית אשכול כתוצאה מבלוני תבערה שהופרחו מרצועת עזה. בתגובה להפרחת בלוני התבערה ישראל צמצמה את מרחב הדיג בעזה מ-12 מיל לשישה מיל בלבד. בלילה דווח על תקיפה בעזה. בחודש זה חלה התחממות נוספת הכוללת המשך טרור הבלונים, שיגור שתי רקטות מהרצועה, וגם, לראשונה מזה זמן רב, מהומות בגבול עזה-ישראל בין מתפרעים עזתים לבין כוחות צה"ל. ב-6 באוגוסט פרצו ארבע שריפות במועצה אזורית אשכול כתוצאה מבלוני תבערה שהופרחו מרצועת עזה, וזאת במקביל להתחממות ביטחונית בגבול הצפון מול חזבאללה בלבנון. בשעות הלילה תקפו מטוסי חיל האוויר מחנה צבאי ועמדת שיגור רקטות השייכים לחמאס ברצועת עזה בתגובה לטרור הבלונים. ב-12 באוגוסט הפילו כוחות צה"ל רחפן של חמאס שחדר לשטח ישראל. ב-16 באוגוסט בשעה 13:32, לראשונה מאז מבצע שומר החומות, נורתה רקטה מרצועת עזה לשטח ישראל. נשמעו אזעקות בשדרות ובמועצה אזורית שער הנגב. האחראי לירי הוא הג'יהאד האיסלאמי. הרקטה יורטה על ידי מערכת כיפת ברזל. ב-21 באוגוסט לראשונה מאז בוטלו צעדות השיבה, קיים חמאס בשעות אחר הצהריים עצרת לציון יום השנה להצתת מסגד אל-אקצא, במהלכה מאות מפגינים התפרעו בסמוך לגדר המערכת וניסו לפגוע בכוחות צה"ל באמצעות השלכת מטענים ומספר ניסיונות ירי, במקביל להפרחות של בלוני תבערה אל עבר עוטף עזה. כוחות צה"ל, בהם צלפים, השיבו באש לעבר המתפרעים. הפלסטינים דיווחו על 47 פצועים מהירי, מהם שני מחבלי חמאס שמתו מפצעיהם מספר ימים לאחר מכן. מחבל פלסטיני שהתקרב לגדר עם אקדח ירה דרך חרך ירי בגדר, ופגע מטווח אפס בבראל חדריה שמואלי, לוחם מג"ב מיחידת ימ"ס דרום. שמואלי נפצע באורח אנוש ונפטר מפצעיו תשעה ימים לאחר מכן. בתגובה לאירוע מטוסי קרב תקפו ארבעה אתרים לאחסון וייצור אמצעי לחימה של חמאס. ב-23 באוגוסט פרצו עשר שריפות בעוטף עזה כתוצאה מבלוני תבערה שהופרחו מרצועת עזה. בתגובה לכך, חיל האוויר הישראלי תקף במהלך הלילה אתר לייצור אמצעי לחימה של חמאס, פיר מנהרת טרור וכן עמדת שיגור רקטות תת-קרקעית של הארגון. במהלך התקיפה התבצע ירי מקלעים לעבר מטוסי חיל האוויר על ידי פעילי חמאס, ובתגובה לכך תקף חיל האוויר פעם נוספת פיר מנהרת טרור של חמאס. ב-24 באוגוסט המשיך טרור הבלונים. צה"ל תגבר כוחות באוגדת עזה. ב-25 באוגוסט מאות פלסטינים התפרעו בסמוך לגדר המערכת, ואף השליכו עליה מטען חבלה. במהלך המהומות נפצעו כ-14 פלסטינים מירי צה"ל. ב-28 באוגוסט שתי שריפות פרצו במועצה אזורית אשכול כתוצאה מהפרחת בלוני תבערה מרצועת עזה. בערב התחדש "התיזוז הלילי" אחרי תקופה ארוכה: הפרות סדר ליליות שכללו השלכת מטעני נפץ לעבר כוחות צה"ל שגרמו לפיצוצים עזים והבערת צמיגים. כוחות צה"ל השיבו באמצעים לפיזור הפגנות ובירי לעבר מסיתים מרכזיים. הפלסטינים דיווחו על 10 פצועים, בהם שניים במצב קשה. בשעות הלילה, בתגובה לאירועים, מטוסי קרב תקפו מתחם צבאי של חמאס המשמש לאימונים ולייצור אמצעי לחימה וכן הותקף פיר מנהרת טרור בסמוך לג'באליה שבצפון הרצועה. ב-29 באוגוסט נמשך התיזוז הלילי במהלכו נפצעו 18 פלסטינים, מתוכם אחד בינוני מירי חי. ב-30 באוגוסט נמשך התיזוז הלילי בגבולות הרצועה. שישה פלסטינים נפצעו בעימותים עם צה"ל בגבול רצועת עזה, בהם אחד במצב קשה - כך דיווח משרד הבריאות ברצועת עזה. בתיזוז השתתפו מאות פלסטינים שהפגינו ממזרח לעיר עזה ובדרום הרצועה באזור חאן יונס.[דרוש מקור] ב-31 באוגוסט המשיכו ההטרדות הליליות על הגדר, והפעם באל בוריג' שבמרכז הרצועה. בתגובה שלושה פלסטינים נפצעו.[דרוש מקור] בחודש זה חלה עלייה בשיגורי הרקטות אחרי שקט יחסי מאז מבצע "שומר החומות". ב-1 בספטמבר, כחלק מהלו"ז השבועי שקבע חמאס לתיזוז הלילי, המשיכו להתקיים הפרות הסדר, הפעם באזור רפיח. משרד הבריאות בעזה סיכם את הנפגעים: שלושה פצועים - שניים במצב קל מירי גומי ואחד במצב בינוני מפצצת גז באגן. ב-2 בספטמבר חזרו הפגנות עם מהומות אלימות במספר מוקדים סביב גדר המערכת, בהשתתפות מאות פלסטינים שהשליכו עשרות מטעני חבלה על הגדר. צה"ל ירה אש צלפים והרג מחבל פלסטיני בן 26, ופצע 15 פלסטינים. ב-6 בספטמבר, ערב ראש השנה ה'תשפ"ב, פרצו שלוש שריפות במועצה אזורית שער הנגב כתוצאה מבלוני תבערה שהופרחו מרצועת עזה. בתגובה לכך מטוסי קרב תקפו אתר לייצור רקטות של חמאס וכן מתחם צבאי בח'אן יונס בו ממוקם מפעל בטון המשמש לבניית מנהרות טרור. ב-7 בספטמבר ביצע החמאס ירי במקלעים כבדים לעבר שדרות. נגרם נזק קל לרכוש. מנגד, ישראל הרחיבה את ההקלות לרצועת עזה ואפשרה להכניס ברזל ללא פיקוח וחומרים דו-שימושיים שיכולים לשמש להכנת חומרי נפץ. ב-10 בספטמבר בשעה 22:51 נשמעה אזעקת צבע אדום ביישובים אבשלום, שלומית ויבול שבמועצה אזורית אשכול כתוצאה משיגור של רקטה אחת מדרום הרצועה שיורטה על ידי כיפת ברזל, לא היו נפגעים. הירי בוצע כתגובה לתפיסת שניים מתוך ששת האסירים הביטחוניים שברחו מכלא גלבוע. בתגובה, בלילה מטוסי קרב ומסוקי קרב תקפו עמדה של חמאס המשמשת לירי מקלעים, אתר אחסון, וכן מתחם צבאי של הארגון בו ממוקם מפעל המשמש לייצור בטון למנהרות טרור. למחרת, ב-11 בספטמבר בשעה 21:00, שוגרה לאזור שדרות רקטה נוספת, שיורטה, לאחר תפיסת שני בורחים נוספים. בתגובה תקף חיל האוויר מטרות של חמאס ברצועת עזה. ב-12 בספטמבר בשעה 20:48, נשמעו אזעקות צבע אדום בשדרות והסביבה בעקבות שיגור של רקטה אחת מצפון הרצועה. הרקטה יורטה על ידי כיפת ברזל. ב-13 בספטמבר תקף חיל האוויר מטרות חמאס ברצועת עזה בתגובה לירי הרקטה לשדרות. במקביל לתקיפות נשמעה אזעקת צבע אדום ביישובים: כיסופים ועין השלושה שבמועצה אזורית אשכול בשעה 02:24 בלילה, דווח על רקטה שנורתה מדרום הרצועה ויורטה. בתגובה לרקטה תקף חיל האוויר מוצב נוסף של חמאס ובו עמדת מקלע כבד. ב-30 בספטמבר כוחות צה"ל פתחו באש והרגו חשוד שנשא תיק חשוד ושחפר באדמה. ב-2 באוקטובר שני חשודים שנשאו תיק רימונים נעצרו כשניסו לחדור מעזה לישראל, והועברו לחקירה. ב-8 בנובמבר יירטו לוחמי כיפת ברזל כטב"ם של חמאס שטס מעל הים. פיצוץ חזק נשמע בעוטף עזה. ב-29 בדצמבר בוצע ירי לעבר כוחות צה"ל שעבדו על פרויקט המכשול, כתוצאה מכך אחד העובדים, אזרח עובד צה"ל, נפצע קל. בתגובה טנקים של צה"ל תקפו עמדות חמאס בצפון הרצועה. ב-1 בינואר שוגרו שתי רקטות ארוכות טווח לאזור גוש דן. לקראת השעה 7:00 בבוקר דיווחו תושבים על פיצוץ בעומק הים מול חופי תל אביב-יפו, כיפת ברזל לא ניסתה ליירט את הרקטות ואזעקת צבע אדום לא הופעלה. בלילה תקף צה"ל בתגובה לירי אתר לייצור רקטות ועמדות צבאיות של חמאס. ב-3 בינואר בשעות הבוקר ירי נק"ל שירו מחבלים לעבר שטח ישראל במועצה אזורית אשכול הפעיל התרעת צבע אדום בשטח פתוח, לא היו נפגעים ולא נגרם נזק. ב-9 בפברואר שני מחבלים חדרו מדיר אל בלח השליכו בקבוק תבערה על משאית ריקה. המחבלים חזרו לרצועה, לא היו נפגעים. ללא אירועים מיוחדים. בחודש זה אחרי יותר מחצי שנה של שקט: חודש ירי הרקטות מעזה על רקע מבצע "שובר גלים" של צה"ל וכוחות הביטחון בשטחי יהודה ושומרון וירושלים. ב-17 באפריל בשעות הצהריים הופעלה אזעקת צבע אדום בנחל עוז שבמועצה אזורית שער הנגב. לפי הערבים שוגרו שתי פצצות מרגמה, אך לפי צה"ל מדובר היה באזעקת שווא. ב-18 באפריל בשעה 20:22 הופעלו התראות צבע אדום בקיבוצים כיסופים ועין השלושה במועצה אזורית אשכול. רקטה אחת יורטה על ידי מערכת כיפת ברזל. בתגובה צה"ל תקף ברצועה. ב-20 באפריל בשעה 22:32 הופעלו התראות צבע אדום בשדרות, איבים וניר עם. שלוש רקטות שוגרו לעבר ישראל, רקטה אחת נפלה סמוך לבית בשדרות ללא נפגעים. בתגובה חיל האוויר תקף מטרות חמאס בעזה, בהן מפעל תת-קרקעי לייצור מנועי רקטות. ב-21 באפריל הסלמה בדרום: לאחר תקיפות צה"ל בתגובה לירי מוקדם יותר, סביב השעה 2:04 הופעלו שוב אזעקות צבע אדום בשדרות והסביבה כתוצאה מירי מקלעים כבד שגרם לנזק למספר בתים ויישובים. בתחילה טענו בצה"ל שמדובר בירי של ארבע רקטות לעבר העיר. בשעה 02:34 נשמעה אזעקה נוספת בעיר כתוצאה מירי שאינו רקטי. כמו כן, בוצע ירי טיל קרקע-אוויר לעבר מטוסי צה"ל, ללא נפגעים. בתגובה תקף צה"ל מתחם נ"מ של חמאס. בסביבות השעה 5:00 זוהה שיגור כושל לאזור כיסופים. בשעות הערב רקטה ששוגרה מדרום הרצועה נפלה בשטח הרצועה. ב-22 באפריל סמוך לשעה 21:00 בערב: שתי רקטות שוגרו מצפון הרצועה, אחת מהרקטות נפלה בשטח פתוח בסמוך לגדר המערכת במועצה אזורית שער הנגב והשנייה נפלה בשטח הרצועה ופצעה פלסטיני אחד. ב-23 באפריל בשעה 2:00 רקטה שוגרה מרצועת עזה ונפלה בשטח פתוח בעוטף עזה ללא נפגעים, לא הופעלה אזעקת צבע אדום. בבוקר הודיע מתאם פעולות הממשלה בשטחים כי בעקבות המשך ירי הרקטות מעבר ארז ייסגר לכניסת פועלים וסחורות עד להודעה חדשה. בערב מחבלים ניסו לשגר שתי רקטות מצפון הרצועה אך הן כשלו והתפוצצו במשגר. ב-19 במאי לוחמי ההגנה האווירית יירטו כלי טיס חשוד בשמי רצועת עזה. ב-27 במאי לוחמי גדוד הסיור המדברי עצרו שני חשודים פלסטינים שניסו לחדור לשטח ישראל מדרום רצעות עזה. על החשודים נתפסו שני רימונים וסכין. ב-3 ביוני בשעות הבוקר המוקדמות, לוחמי צה"ל עצרו שלושה חשודים פלסטינים שניסו לחצות את מרחב המכשול בדרום רצועת עזה ולחדור לשטח ישראל. על החשודים נתפסו שני רימונים וסכין. ב-4 ביוני בשעות הצהריים, לוחמי צה"ל עצרו שני חשודים פלסטינים שניסו לחצות את מרחב המכשול במרכז רצועת עזה ולחדור לשטח ישראל. על החשודים נתפס רימון יד מאולתר. ב-6 ביוני, לוחמי צה"ל עצרו חשוד שניסה לחצות את מרחב המכשול בצפון רצועת עזה לשטח ישראל. על החשוד לא נתפס נשק. ב-9 ביוני, בוצע ירי מרצועת עזה אל עבר היישוב נתיב העשרה, אשר צמוד לגבול הרצועה. כתוצאה מכך, פועל שעבד סמוך לאזור נפצע באורח קל. כמו כן נגרם נזק למבנה וחממות. ב-18 ביוני לפנות בוקר סמוך לשעה 3:10 הופעלו אזעקות באזור אשקלון והסביבה בעקבות ירי של רקטה אחת ששוגרה מצפון הרצועה ויורטה על ידי מערכת כיפת ברזל, לא היו נפגעים. בבוקר בתגובה לירי חיל האוויר הישראלי תקף מטרות חמאס ברצועת עזה. אחד מיעדי התקיפה של צה"ל ברצועת עזה, היה עמדת תצפית של חמאס שהוצבה מול מושב נתיב העשרה. העמדה הטרידה את התושבים תקופה ארוכה לאור קרבתה למושב. אף שהותקפה, העמדה עמדה על פיגומיה ומספר ימים לאחר מכן שוקמה וקושטה על ידי אנשי חמאס בכרזות הקוראות להשמדת ישראל. תקיפה זו עוררה סערה וזעם רב בציבור הישראלי. ב-20 ביוני, במהלך הלילה לוחמי צה"ל עצרו שני חשודים שניסו לחצות את מרחב המכשול בדרום רצועת עזה לשטח ישראל. במהלך ניסיון החצייה, החשודים השליכו אמצעי לחימה מאולתר במרחב. על החשודים נתפסה סכין. ב-3 ביולי, בשעות הבוקר המוקדמות, לוחמי צה"ל עצרו שני חשודים פלסטינים שניסו לחצות את מרחב המכשול בדרום רצועת עזה ולחדור לשטח ישראל. על החשודים נתפסו שני סכינים ורימון יד. ב-16 ביולי קצת לפני השעה 1:00 בלילה נשמעו אזעקות צבע אדום באזור אשקלון ובמרחב לכיש ביישובים אחוזם ובמושב גיאה, שתי רקטות נורו מרצועת עזה: אחת מהן יורטה על ידי מערכת כיפת ברזל והשנייה נפלה בשטח פתוח, לא היו נפגעים. בסמוך לשעה 5:00 בבוקר זוהה שיגור נוסף לעבר שטח פתוח בעוטף עזה ולאחר מספר רגעים גם נשמעה אזעקת צבע אדום במושב אחוזם, שתי רקטות נוספות נורו מרצועת עזה. בתגובה, תקף חיל האוויר בשני סבבי תקיפה מטרות של חמאס ברצועת עזה. בערב החליט שר הביטחון בני גנץ כי יוקפא היתר כניסת ה-1,500 פועלים נוספים שאושרה כמה ימים קודם לכן וזאת בעקבות הירי הרקטי. ערך מורחב – מבצע עלות השחר ב-1 באוגוסט בשעות הערב והלילה פעלו כוחות צה"ל, מג"ב ושב"כ בג'נין וערים וכפרים נוספים ביהודה ושומרון ועצרו למעלה מ-50 פעילי טרור בג'יהאד האסלאמי הפלסטיני ובראשם בכיר הג'יהאד ביהודה ושומרון באסם א-סעדי. במהלך חילופי האש חוסל מחבל אחד לפחות ונפצעו למעלה מעשרה. בשעות הבוקר של ה-2 באוגוסט החלו צה"ל לחסום כבישים רבים בעוטף עזה, הרכבת בין שדרות לאשקלון נסגרה וקווי אוטבוס בוטלו. תושבי כרם שלום נותרו נצורים בישוב[דרוש מקור]. סגירת הכבישים וההגבלות בעוטף נמשכו גם ב-3 וב-4 באוגוסט והוחלט כי הם ימשכו גם עד ה-5 באוגוסט עקב התרעות על פיגוע אותו מתכנן הג'יהאד האסלאמי לבצע. בצהרי שישי 5 באוגוסט צה"ל פתח בהתקפה על יעדי הגיהאד האיסלאמי. בתחילת עלות השחר נהרג בסיכול ממוקד תייסיר אל-ג'עברי, מפקד החטיבה הצפונית של הג'יהאד האסלאמי הפלסטיני ברצועת עזה. בנוסף, כוחות צה"ל פגעו בחוליית נ"ט של הג'יהאד בדרכה לבצע פיגוע. בשעה 20:56 של אותו יום הג'יהאד פתח במטח טילים ורקטות על ישובי עוטף עזה, שדרות, אשקלון, אשדוד, יבנה, חבל יבנה, ראשון לציון ובת ים. ב-6 באוגוסט נורה מטח ראשון לעבר מודיעין ותל אביב. השיגורים לעבר יישובי עוטף עזה והדרום נמשכו באותו היום. צה"ל המשיך לתקוף ברצועה. בערב תקף צה"ל ברפיח באמצעות מטוסי קרב והרג את ח'אלד מנסור, מפקד הג'יהאד האסלאמי בדרום רצועת עזה יחד עם מחבלים אחרים. ב-7 באוגוסט בערב נורה מטח כבד לגוש דן ותל אביב, ואף בוצע יירוט של מערכת כיפת ברזל מעל נמל התעופה בן-גוריון, כמה שעות לאחר מכן כחצי שעה לפני תחילתה של הפסקת האש נורה מטח ראשון לעבר באר שבע. השיגורים למקומות ישראליים אחרים נמשכו וגם תקיפות צה"ל ברצועה. בערב הוכרז על הפסקת אש שהופרה פעמיים בירי לשדרות ואיבים וגם ליישובי חבל שלום, עד סוף היממה תמה הלחימה. ב-15 באוגוסט 2022 פלגת סמו"ר של יהל"ם וכוחות הנדסה של אוגדת עזה סיכלו מנהרת טרור בעלת הסתעפויות ועומק עשרות מטרים שחמאס חפר לעבר ישראל. ב-11 באוקטובר הפיל צה"ל רחפן של חמאס שחצה את גדר המערכת סביב רצועת עזה. 3 בנובמבר – בפעם הראשונה מאז מבצע עלות השחר שוגרה רקטה לעבר מועצה אזורית אשכול. היא יורטה ולא היו נפגעים. בשעה 22:10 זוהו שלושה שיגורים נוספים משטח רצועת עזה, אך אלו כשלו ונפלו בשטח הרצועה. כתוצאה מהשיגורים הופעלה התרעה בשטח פתוח בלבד. הג'יהאד האסלאמי הפלסטיני לקח אחריות על הירי ואמר שמדובר בתגובה להריגת מפקד ב"חטיבת ג'נין" בצהרי אותו יום. בתגובה לירי חיל האוויר תקף מטרת טרור של חמאס ברצועת עזה. 28 בנובמבר – חיל הים הישראלי עצר שישה פלסטינים על סירה החשודים בהברחת אמל"ח. 3 בדצמבר – רקטה שוגרה לשטח פתוח בצפון עוטף עזה. בתגובה, בליל ה־4 בדצמבר, תקף חיל האוויר עמדה צבאית, מנהרת טרור ומתקן לייצור אמצעי לחימה ורקטות של החמאס. בד בבד, בוצע על ידי החמאס ירי נ"מ לעבר מטוסי חיל האוויר. כמו כן, בסך הכול נורו שש רקטות לעבר מדינת ישראל, מהן שלוש חצו את הגבול לעבר המדינה. בנוסף לאזעקה שהופעלה בשטחים פתוחים בצפון העוטף, אזעקות הופעלו בשטחים הסמוכים למושבים שלומית ובני נצרים בדרום העוטף.[דרוש מקור] ב־3 בינואר בסמוך לשעה 22:15 רקטה שוגרה מדרום רצועת עזה לעבר מועצה אזורית אשכול, אך הרקטה התפוצצה בשטח הרצועה בסמוך לגדר. לא הופעלה התראת צבע אדום. ב־26 בינואר, סמוך לחצות, שוגרו שתי רקטות מצפון הרצועה לעבר העיר אשקלון והקיבוצים כרמיה וזיקים. שתיהן יורטו בהצלחה על ידי מערכת כיפת ברזל. הירי הזה בוצע כתגובה להריגת 10 מחבלים בג'נין. ב-27 בינואר, מספר שעות לאחר שיגור הרקטות ב-26 בינואר, חיל האוויר תקף מטרות חמאס בתגובה לשיגור הרקטות. בזמן התקיפה נשמעה אזעקת צבע אדום במועצה אזורית אשכול כתוצאה מרקטה אחת ששוגרה ויורטה על ידי כיפת ברזל. מספר דקות לאחר מכן שוב נשמעו אזעקות צבע אדום, הפעם במועצה אזורית שער הנגב. שם שוגרו בין שלוש לחמש רקטות שיורטו שנפלו בשטחים או שתפוצצו באוויר בשטח הרצועה אחרי השיגור. בסך הכול שוגרו עשר רקטות לעבר ישראל. ב-1 בפברואר בשעה 17:25 הופעלו אזעקות צבע אדום בעיר שדרות והסביבה, רקטה אחת שוגרה מצפון הרצועה ויורטה על ידי מערכת כיפת ברזל, לא היו נפגעים. ב-2 בפברואר בסביבות 2:50 עד 3:40 זוהו 12 שיגורי ירי תלול-מסלול, בעיקר רקטות, לעבר ישראל. הרקטות התפוצצו בשטחים פתוחים או באוויר, ללא נפגעים. במקביל חיל האוויר תקף מטרות חמאס ברצועת עזה בתגובה לשיגור הראשון יום קודם לכן לעבר שדרות. ב-4 בפברואר יירטה כיפת ברזל כלי טיס עוין מעל רצועת עזה. ב-5 בפברואר הופעלה אזקעת צבע אדום במרחב העיר שדרות כתוצאה "מירי שאינו רקטי". ב-11 בפברואר יירטה כיפת ברזל רקטה פלסטינית ששוגרה אל עבר קיבוץ נחל עוז. ב-13 בפברואר סמוך ל-4 לפנות בוקר חיל האוויר תקף אתר של חמאס בצפון הרצועה בתגובה לשיגור הרקטה יומיים קודם לכן לעבר נחל עוז. כמה דקות לאחר התקיפה נשמעה אזעקת צבע אדום במרחב העיר שדרות ובקיבוץ רוחמה שבמועצה אזורית שער הנגב, עקב שיגור מספר טילי קרקע-אוויר שהתפוצצו בשמי שדרות. ב-23 בפברואר סמוך לשעה 4:00 לפנות בוקר נשמעו אזעקות צבע אדום בערים שדרות ואשקלון והסביבה בעקבות מטח של שש רקטות מצפון הרצועה. חמש יורטו על ידי כיפת ברזל ורקטה נוספת נפלה בשטח פתוח, לא היו נפגעים. שעתיים אחרי הירי תקף צה"ל מטרות של ארגון הטרור חמאס בעזה. במהלך התקיפה שוגרו שתי רקטות נוספות לשטח ישראל, אחת התפוצצה באוויר ואחת נפלה בשטח פתוח. לפי דיווחים בעזה בפעם הראשונה מאז מבצע שומר החומות חמאס השתתף בירי לעבר ישראל[דרוש מקור]. ב-2 במרץ עצרו כוחות צה"ל, בשתי תקריות שונות, חשודים שניסו לחדור לשטח ישראל מרצועת עזה. ב-8 במרץ סמוך לשעה 3:00 לפנות בוקר נשמעה אזעקת צבע אדום במטווח ניר עם כתוצאה משיגור של רקטה אחת שהתפוצצה בשטח פתוח בסמוך לגדר המערכת, לא היו נפגעים. בשעות הצהריים מחבלים הפעילו מטען צד לעבר דחפור D9 משוריין של צה"ל בדרום הרצועה, לא היו נפגעים ובתגובה טנקים של צה"ל תקפו עמדת תצפית של חמאס, שני מחבלים נפגעו קל בתקיפה. ב-18 במרץ בשעה 18:48 שוגרה רקטה לעבר נחל עוז והתפוצצה בשטח פתוח. ב-22 במרץ יירטו לוחמי כיפת ברזל כלי טיס בלתי מאויש של חמאס. ב-3 באפריל יירט מטוס קרב מדגם F-16 של צה"ל כלי טיס בלתי מאויש מדגם "שיהאב" שטס מעל רצועת עזה. בתגובה שיגרו הפלסטינים טילי קרקע-אוויר אל עבר מטוס חיל האוויר, אך לא פגעו. ב-5 באפריל, בין 3:00 ל-7:00 בבוקר, שוגרו עשר רקטות לעבר שדרות ועוטף עזה, מהן חמש יורטו על ידי כיפת ברזל, וארבע נפלו בשטחים פתוחים. הירי מגיע בעקבות מהומות קשות בהר הבית בערב חג הפסח. בשעה 6:30 צה"ל החל לתקוף מטרות ברצועת עזה בתגובה לירי הרקטי, כמה דקות לאחר מכן התחדש הירי לעבר עוטף עזה, שדרות (בה נפגע מפעל), ואזור נתיבות; בסך הכול 20 רקטות שוגרו בסבב זה. ב-5 באפריל במהלך ליל הסדר שיגרו הפלסטינים שתי רקטות על עוטף עזה. לא דווח על נפגעים. פלוגות אל-קודס של הג'יהאד האסלאמי הפלסטיני לקחו אחריות. ב-6 באפריל ההסלמה בדרום נמשכה: בסמוך לשעה 5:40 הופעלו התראות צבע אדום במערב הנגב קרוב לאופקים במבועים, שבע רקטות או טילי קרקע-אוויר שוגרו לעבר שטח ישראל, חמש מהן התפוצצו באוויר ושתיים בים. ב-7 באפריל, קצת אחרי חצות, החל צה"ל בתקיפות אוויריות ברצועת עזה בתגובה לירי הרקטות מעזה ומלבנון במהלך חג הפסח. בתקיפות נפגעו שתי מנהרות טרור ושני אתרים לייצור אמצעי לחימה. בין 1:00 ל-7:00 שיגרו הפלסטינים לפחות 40 רקטות על שדרות, אשקלון ועוטף עזה, אדם נפצע קל בעת ריצה לממ"ד. בית מגורים בשדרות נפגע מפגיעה ישירה. בתגובה טנקים תקפו עמדות של חמאס סמוך לגבול. בסמוך לשעה 15:00, לאחר כמה שעות של שקט, הירי חודש: פצצת מרגמה ששוגרה מדרום הרצועה לכיסופים נפלה בסמוך לגדר המערכת בשטח הפלסטיני. בסביבות השעה 6:30 ב-2 במאי נורו שלוש רקטות לאזור קיבוץ סעד. הן נפלו בשטחים פתוחים ולא שוגרו מיירטים. הירי בוצעה בתגובה למותו של אסיר הג'יהאד האסלאמי שמת משביתת רעב. בשעה 9:30 שוגרה פצצת מרגמה מרצועת עזה שנפלה סמוך לגדר המערכת בשטח ישראל. בסביבות השעה 15:30 נורו מטחים לעבר אזור שדרות ומועצה אזורית אשכול. בסך הכול נורו 22 רקטות, ארבע מהן יורטו. רקטה פגעה באתר בנייה בשדרות וגרמה לשלושה פצועים – אחד במצב קשה ושניים במצב קל. בסביבות השעה 19:00 בערב שוגרו חמש רקטות שנפלו בסמוך לגדר המערכת בשטח ישראל. בשעה 20:10 הופעלה התראת צבע אדום בכיסופים. בשעה 21:20 שוגרו ארבע רקטות לעבר שדרות ועוטף עזה, אחת יורטה והשאר נפלו בשטחים פתוחים. סמוך לשעה 23:00 החל חיל האוויר הישראלי לתקוף מטרות חמאס ברצועת עזה בתגובה לירי הרקטות לעבר העוטף, במקביל ארגוני הטרור שיגרו רקטות לעבר שדרות ומערב הנגב. התקיפה נמשכה גם בלילה של ה-3 במאי ובמקביל שיגורים לעבר רחבי העוטף, מועצה אזורית חוף אשקלון ותלמי ביל"ו. מאוחר יותר במשך הלילה שוגרו מטחי רקטות בעיקר לעבר אשקלון והסביבה, בתגובה צה"ל תקף בעזה, כתוצאה מהתקיפה נהרג תושב עזה בן 58 ונפצעו 5. הפסקת האש נכנסה לתוקפה בשעה 4:00 לפנות בוקר באופן לא רשמי. בשעה 5:30 היא הופרה ויורטה רקטה מעל מועצה אזורית שער הנגב. מבצע מגן וחץ: ב-9 במאי ביצעו צה"ל והשב"כ סיכול ממוקד והרגו שלושה מחבלים בכירים בגא"פ. בנוסף, צה"ל תקף שורת מטרות ברצועת עזה. לטענת משרד הבריאות הפלסטיני, בתקיפות נהרגו 12 פלסטינים. ב-5 ביולי בסביבות השעה 1:30 שוגרו חמש רקטות ארטילריות מרצועת עזה אל עבר שדרות ויישובי עוטף עזה. כיפת ברזל יירטה את כולן. חלקי רקטה נפלו על בית בשדרות, אין נפגעים אך נגרם נזק. בתגובה תקפו מטוסי קרב אתר לייצור אמל"ח וחומרי גלם של חמאס. ב-20 באוגוסט מערכת כיפת ברזל יירטה כטב"ם בשמי רצועת עזה, אחרי שהחל לטוס מזרחה. ב-21 באוגוסט מערך ההגנה האווירית יירט כלי טיס בלתי מזוהה בשמי רצועת עזה. בתגובה בוצעו התפרעויות בצפון גבול הרצועה, כ-15 מתפרעים נפצעו אחד מהם באורח קשה. בחודש זה חלה הסלמה בגבול עזה: לראשונה מזה זמן התחדשו תהלוכות והפרות סדר אלימות המכונות "צעדות השיבה" לאורך הגדר, ואלו כללו ירי והפעלת מטעני חבלה על גדר הגבול ומערך ההגנה, גם טרור הבלונים חזר. לאחר מכן התגלתה הסיבה שמהומות אלו חזרו כדי להתכונן למתקפת הפתע על ישראל שפרצה בשמחת תורה ה'תשפ"ד, 7 באוקטובר 2023[דרוש מקור]. ב-13 בספטמבר התפרעו מאות פלסטינים ליד גדר המערכת סביב רצועת עזה. שישה מחבלים נהרגו בניסיון כושל לפוצץ מטען חבלה על הגדר. ב-15 בספטמבר, ערב ראש השנה, כלי טיס של צה"ל תקף עמדה צבאית של ארגון הטרור חמאס במהלך הפרת סדר אלימה שהתקיימה בסמוך לגדר המערכת סביב רצועת עזה וכללה הפעלת מטעני חבלה ויידוי רימוני רסס לעבר כוחות צה"ל, שלא נפגעו. ב-19 בספטמבר התפרעו כ-200 פלסטינים על גדר המערכת. לטענת משרד הבריאות הפלסטיני, מחבל בן 25 מח'אן יונס נהרג מירי צה"ל ועוד תשעה נפצעו קשה. ב-21 בספטמבר במהלך התפרעות אלימה על גדר המערכת, מחבל פתח באש על כוחות צה"ל ונורה על ידי לוחמי ימ"ס מג"ב דרום ונפצע קשה. ב-22 בספטמבר בשעות הבוקר שריפה פרצה בכיסופים כתוצאה מבלוני תבערה שהופרחו מעזה לראשונה מזה שנתיים. אחר הצהריים פרצו שתי שריפות נוספות במועצה אזורית אשכול כתוצאה מבלוני תבערה שהופרחו מעזה. בתגובה תקף צה"ל שלוש עמדות חמאס בגבול הרצועה שמהן הופרחו הבלונים. ב-24 בספטמבר, ערב יום הכיפורים, פרצו לפחות שלוש שריפות בעוטף עזה בעקבות בלוני תבערה. צה"ל תקף בתגובה שתי עמדות חמאס באמצעות כטב"ם. ב-25 בספטמבר אירעו הפרות סדר אלימות על גדר המערכת ומחבל ירה על כוחות צה"ל, שהשיבו אש וזיהו פגיעה. בתגובה כטב"ם תקף את עמדת חמאס ממנה בוצע הירי. ב-26 בספטמבר טרור הבלונים המשיך: אחר הצהריים זר בלונים המחובר לחומר נפץ התפוצץ בשמי מועצה אזורית אשכול לא היו נפגעים ובנוסף שתי שריפות פרצו במועצה אזורית שער הנגב כתוצאה מבלוני תבערה שהופרחו מעזה. במקביל הפרות הסדר המשיכו גם בערב זה יום 11 ברציפות: מחבלים יידו מטענים, שרפו צמיגים והציתו עמדה צבאית של צה"ל. כוחות צה"ל השיבו באלפ"ה ובערב, בתגובה לטרור, צה"ל תקף שלוש עמדת חמאס בגבול הרצועה. ב-27 בספטמבר המשיך טרור בלוני התבערה ואלו הציתו לפחות שלוש שריפות בעוטף עזה. בערב הפלסטינים טענו שצה"ל תקף ברצועה, אך דובר צה"ל הכחיש זאת. ב-28 בספטמבר, אף על פי שדווח על הפסקת טרור הבלונים ועל אף שמעבר ארז נפתח מחדש לכניסת פועלים, פרצה שריפה ביער בארי שבמועצה אזורית אשכול כתוצאה מבלוני תבערה. ב-7 באוקטובר בשעה 6:30 בבוקר חדרו אלפי מחבלי חמאס מרצועת עזה לישראל ופתחו במתקפות טרור רצחניות על יישובי עוטף עזה, שדרות, אופקים ויישובים נוספים בדרום ישראל וחדרו לבסיסי צה"ל בדרום. במקביל פתח החמאס בירי טילים ורקטות על יישובי הדרום, השפלה, המרכז וירושלים. במתקפת הפתע נרצחו למעלה מ-1,145 ישראלים, רובם אזרחים וחלקם בעלי אזרחות זרה. בנוסף למעשי הרצח הם התעללו בקורבנות, השחיתו גופות, אנסו וחטפו מעל 240 בני ערובה, חלקם לתוך רצועת עזה. כוחות הביטחון, צה"ל, משטרת ישראל, משמר הגבול, ימ"מ וכיתות הכוננות הוקפצו להגיב למתקפת הטרור והרגו מעל 1,609 מחבלים פלסטינים בשטח ישראל. בתגובה הכריזה מדינת ישראל על מלחמה: מלחמת חרבות ברזל. פיגועי טרור נגד ישראלים בישראל ובשטחים ב-2021 פיגועי טרור נגד ישראלים בישראל ובשטחים ב-2022 פיגועי טרור נגד ישראלים בישראל ובשטחים ב-2023 הבריחה מבית הסוהר גלבוע מבצע שובר גלים גל הטרור בישראל (אביב 2022) טרור פלסטיני שיגור רקטות פלסטיניות לעבר ישראל הגר שיזף, מספר הפועלים שיורשו להיכנס מעזה לישראל יגדל ל-15,500 מיום ראשון, באתר הארץ, 19 באוגוסט 2022 טל לב רם ואלון חכמון, ‏פלסטיני שחדר מרצועת עזה דקר איש ביטחון בעוטף ונוטרל, באתר מעריב אונליין, 30 במאי 2021 מתן צורי, שריפה פרצה בשדה בעוטף עזה, חשד שנגרמה מבלון תבערה, באתר ynet, 31 במאי 2021 אלון חכמון, ‏חודש טרור הבלונים לעוטף עזה: כ-20 שרפות פרצו בדרום, באתר מעריב אונליין, 15 ביוני 2021 רון בן ישי, תגובה רפה לא מביאה הרתעה, באתר ynet, 16 ביוני 2021 מתן צורי, יום שלישי ברצף של בלונים: שמונה שריפות פרצו בעוטף עזה, באתר ynet, 17 ביוני 2021 אליאור לוי, יואב זיתון, מתן צורי, לאחר גל תקיפות נרחב בעזה: חמאס ירה אש מקלעים, אין נפגעים, באתר ynet, 17 ביוני 2021 לילך שובל, חיל האוויר תקף בעזה בתגובה להפרחת בלוני תבערה, באתר ישראל היום, 2 ביולי 2021 לילך שובל, תיעוד: צה"ל תקף ברצועת עזה בתגובה לבלוני התבערה, באתר ישראל היום, 3 ביולי 2021 יואב זיתון, בתגובה לבלון תבערה: חיל האוויר תקף מטרות של חמאס ברצועת עזה, באתר ynet, 4 ביולי 2021 אלמוג בוקר, בעקבות הפרחת בלוני התבערה: ישראל צמצמה את מרחב הדיג בעזה, באתר חדשות 13, 25 ביולי 2021 מערכת אתר צה"ל, צה"ל תקף מחנה צבאי ועמדת שיגור רקטות של חמאס, באתר צה"ל, 7 באוגוסט 2021 כוחות צה"ל הפילו רחפן של ארגון הטרור חמאס, באתר צה"ל, 13 באוגוסט 2021 אור הלר, לראשונה מאז "שומר החומות": שוגרה רקטה לעבר שדרות, באתר חדשות 13, 16 באוגוסט 2021 יואב זיתון, לפני התקרית: בראל ירה ופגע במחבלים; שניים נהרגו ו-45 נפצעו מאש הכוחות, באתר ynet, 31 באוגוסט 2021 מערכת אתר צה"ל, לוחם מג"ב נפצע אנושות מירי, סוכל ניסיון חטיפת נשק מחייל, באתר צה"ל, 21 באוגוסט 2021. איציק סבן, איליה יגורוב, 9 ימים אחרי שנורה בגבול עזה: נקבע מותו של לוחם מג"ב, סמ"ר בר-אל חדריה שמואלי, באתר ישראל היום, 30 באוגוסט 2021 וואלה! NEWS, ‏בתגובה לפציעת לוחם מג"ב בגבול: צה"ל תקף מטרות ברצועת עזה, באתר גלובס, 21 באוגוסט 2021 הסלמה: פיגוע אבנים ליד איתמר ושריפות בעוטף עזה מבלוני תבערה, באתר ערוץ 20, ‏2021-08-23 מטוסי קרב תקפו מטרות חמאס בתגובה להפרחת בלוני תבערה וירי מקלעים, באתר צה"ל, 23 באוגוסט 2021 המצב בדרום מתחמם – וצה"ל מתגבר כוחות לקראת הפגנות נוספות בגדר, סרטון באתר יוטיוב (אורך: 2:44) יואב זיתון, אילנה אושומירסקי, ליעד אוסמו, התפרעויות בגבול עזה, מטען חבלה הושלך לגדר: 14 פלסטינים נפצעו, באתר ynet, 25 באוגוסט 2021 אלפי פלסטינים הפגינו בגבול הרצועה: צה"ל הפעיל אמצעים לפיזור הפגנות, באתר וואלה, 25 באוגוסט 2021 יואב זיתון, אילנה אושומירסקי, מתן צורי, שתי שריפות פרצו בעוטף עזה מבלוני תבערה, עימותים סמוך לגדר, באתר ynet, 28 באוגוסט 2021 מערכת אתר צה"ל, מטוסי קרב תקפו מתחם צבאי של חמאס ברצועה. צפו בתיעוד, באתר צה"ל, 29 באוגוסט 2021 אלון אמיצי ואיתי בלומנטל, 18 מפגינים נפצעו בהפרות סדר בגבול עזה, באתר כאן – תאגיד השידור הישראלי, 29 באוגוסט 2021 אייל ערביד, בעזה מאשימים: צבא מצרים החדיר גז רעיל למנהרה - והרג 3 פלסטינים, באתר ynet, 3 בספטמבר 2021 אייל ערביד, איתמר אייכנר, יואב זיתון, הרוג פלסטיני בגבול עזה; ישראל ביקשה ממצרים: רסנו את המתפרעים, באתר ynet, 2 בספטמבר 2021 מערכת אתר צה"ל, מטוסי קרב תקפו מטרות חמאס ברצועת עזה, באתר צה"ל, 7 בספטמבר 2021 צה"ל תקף מטרות חמאס בעזה: ברצועה הגיבו בירי מקלעים לעבר שדרות, סרטון בערוץ "כאן 11", באתר יוטיוב (אורך: 2:34) בתגובה לירי הרקטה לעוטף: צה"ל תקף 3 מטרות חמאס ברצועת עזה, באתר וואלה, 10 בספטמבר 2021 צפו בתיעוד תקיפות צה"ל ברצועת עזה, באתר צה"ל, 11 בספטמבר 2021. כתבי כאן חדשות, בפעם השנייה בתוך יממה: צבע אדום ביישובי עוטף עזה, באתר כאן – תאגיד השידור הישראלי, 11 בספטמבר 2021 מתן צורי, אליאור לוי, יואב זיתון, אחרי לכידת 4 מהמחבלים שנמלטו: כיפת ברזל יירטה רקטה מעל שדרות, באתר ynet מערכת אתר צה"ל, צה"ל תקף מטרות חמאס בתגובה לירי הרקטה לישראל. צפו בתיעוד, באתר צה"ל, 12 בספטמבר 2021 לילך שובל, איליה יגורוב, צה"ל תקף ארבעה מוצבים צבאיים של חמאס בעזה; רקטה שוגרה לעבר ישראל ויורטה על ידי כיפת ברזל, באתר ישראל היום, 12 בספטמבר 2021 מטוסי קרב תקפו בשנית מטרות חמאס ברצועה. צפו בתיעוד, באתר צה"ל, 13 בספטמבר 2021 טל לב רם, ‏שלושה חשודים התקרבו לגדר בצפון רצועת עזה, כוחות צה"ל ירו לעבר אחד החשודים, באתר מעריב אונליין, 30 בספטמבר 2021 איתי בלומנטל, שני חשודים עם רימונים נעצרו כשניסו לחדור מעזה לישראל, באתר כאן – תאגיד השידור הישראלי, 2 באוקטובר 2021 איציק זוארץ, עומרי חיים ואיתי בלומנטל, צה"ל יירט כטב"ם של חמאס מעל הים של עזה, באתר כאן – תאגיד השידור הישראלי, 8 בנובמבר 2021 מערכת אתר צה"ל, טנקים תקפו עמדות צבאיות בצפון הרצועה, באתר צה"ל, 29 בדצמבר 2021 טל לב רם, אלון חכמון, ‏בצה"ל שוקלים אם להגיב לירי הרקטות מהרצועה: "הטענות על ירי לא מכוון אינן רלוונטיות", באתר מעריב אונליין, 1 בינואר 2022 מערכת אתר צה"ל, צה"ל תקף שורת יעדי טרור של חמאס ברצועת עזה. צפו בתיעוד, באתר צה"ל, 2 בינואר 2022 מחבלים ירו אש מקלעים מרצועת עזה, אין נפגעים, באתר "סרוגים", 10 בינואר 2022 יואב זיתון, מתן צורי, אליאור לוי, תיעוד: פלסטינים הציתו משאית ריקה בגבול עזה - ונמלטו, באתר ynet, 9 בפברואר 2022 לילך שובל, צה"ל מרגיע: האזעקה בעוטף עזה - התרעת שווא, באתר ישראל היום, 17 באפריל 2022 מטוסי קרב תקפו סדנת ייצור אמצעי לחימה של חמאס. צפו בתיעוד, באתר צה"ל צה"ל תקף מבנה תת-קרקעי לייצור רכיבי מנועים רקטיים. צפו, באתר צה"ל, 21 באפריל 2022. נתקף מתחם המשוייך לכוח ההגנה האווירית של חמאס ברצועת עזה, באתר צה"ל, 21 באפריל 2022 אמיר בוחבוט, יניר יגנה ויפעת רוזנברג‏, שתי רקטות נורו מעזה - אחת נפלה ברצועה והשנייה בשטח פתוח, באתר וואלה, 22 באפריל 2022 יניר יגנה ואמיר בוחבוט‏, בתוך שעות: רקטה נוספת שוגרה משטח הרצועה ונפלה בשטח פתוח, באתר וואלה, 23 באפריל 2022 טל לב רם, ‏צה"ל יירט כלי טיס חשוד מעל שטח רצועת עזה, באתר מעריב אונליין, 19 במאי 2022 ציוץ של צבא ההגנה לישראל ברשת החברתית אקס (טוויטר), 27 במאי 2022 נעצרו ערבים עם רימונים וסכין שניסו לחצות את מרחב המכשול בדרום רצועת עזה, באתר ערוץ 7, 3 ביוני 2022 ציוץ של צבא ההגנה לישראל ברשת החברתית אקס (טוויטר), 4 ביוני 2022 לוחמי צה"ל עצרו חשוד שניסה לחצות מעזה לשטח ישראל, באתר מעריב אונליין, 6 ביוני 2022 מטוסי קרב וכלי טיס תקפו מטרות חמאס ברצועה. צפו בתיעוד, באתר צה"ל, 18 ביוני 2022. איתן לשם, עמדת חמאס לא הושמדה, שופצה וקושטה - וגם טוויטר התגייסה, באתר הארץ, 20 ביוני 2022 ציוץ של צבא ההגנה לישראל ברשת החברתית אקס (טוויטר), 20 ביוני 2022 ציוץ של צבא ההגנה לישראל ברשת החברתית אקס (טוויטר), 3 ביולי 2022 צה"ל תקף אתרים לייצור אמל"ח של חמאס. צפו בתיעוד, באתר צה"ל, 16 ביולי 2022 סוכלה מנהרת טרור של חמאס בצפון הרצועה. צפו בתיעוד, באתר צה"ל, 15 באוגוסט 2022, יואב זיתון, צה"ל השמיד מנהרת טרור של חמאס, אחרי המבצע בעזה: "נקווה שיתייאשו", באתר ynet, 15 באוגוסט 2022. רחפן של חמאס הופל על ידי לוחמי צה"ל, באתר צה"ל, 11 באוקטובר 2022. צה"ל: שלושה שיגורים כושלים נפלו בשטח הרצועה, הופעלה התרעה בשטח פתוח בלבד, באתר ynet, 3 בנובמבר 2022 טל לב רם, ‏בתגובה לירי לדרום: צה"ל תקף מתחם ייצור רקטות של חמאס ברצועת עזה, באתר מעריב אונליין, 4 בנובמבר 2022 לוחמי זרוע הים עצרו 6 חשודים בניסיון הברחה, באתר צה"ל, 28 בנובמבר 2022 מטוסי קרב תקפו אתר לייצור רקטות ומנהרת טרור ברצועה. תיעוד, באתר צה"ל, 4 בדצמבר 2022. הירי בדרום: זוהו 12 שיגורים מרצועת עזה לעבר ישראל, באתר מעריב אונליין, 2 בפברואר 2023 צה"ל תקף אתרי ייצור, שימור ואחסנת אמל"ח של חמאס. צפו, באתר צה"ל, 2 בפברואר 2023 מתן צורי, פיצוץ עז נשמע בעוטף עזה, מערכת כיפת ברזל הופעלה: "יורט כלי טיס עוין", באתר ynet, 4 בפברואר 2023, שי לוי, ‏לוחמי הגנה אווירית של צה"ל יירטו כלי טיס בשמי עזה, באתר ‏מאקו‏, 4 בפברואר 2023 בין שתי גזרות מתוחות: פעילות צה"ל הלילה ברצועה ובשכם, סרטון בערוץ "כאן חדשות", באתר יוטיוב (אורך: 03:09), 13 בפברואר 2023 מטוסי קרב תקפו אתר לייצור אמל"ח ומתחם צבאי של חמאס, באתר צה"ל, 23 בפברואר 2023 בפעם השנייה היום: צה"ל עצר חשוד שניסה לחצות את הגבול מעזה לישראל, באתר ynet, 2 במרץ 2023 אלישע בן קימון, עינב חלבי, מתן צורי, אירוע חריג בגבול עזה: מטען חבלה התפוצץ, צה"ל הגיב בירי פגזים, באתר ynet, 8 במרץ 2023 מתן צורי, יואב זיתון, רקטה נורתה מעזה והתפוצצה בשטח פתוח בעוטף, באתר ynet, 18 במרץ 2023 צה"ל יירט כטב"ם של חמאס בשמי עזה, באתר ערוץ 7, 22 במרץ 2023 אמיר בוחבוט‏, חיל האוויר יירט כלי טיס בלתי מזוהה מעל רצועת עזה, באתר וואלה, 3 באפריל 2023. כך יורט הכטב"ם מעל שמי רצועת עזה. צפו בתיעוד, באתר צה"ל, 3 באפריל 2023 יואב זיתון, קורין אלבז-אלוש, מתן צורי, עינב חלבי, הפלת הכטב"מ, ירי הנ"מ ושיגור הנורים: תיעוד היירוט ברצועה, והתגובה העזתית, באתר ynet, 3 באפריל 2023 צה"ל תקף מתחם אימונים צבאי ואתרים לייצור ולאחסון אמל"ח של חמאס, באתר צה"ל, 5 באפריל 2023 לאחר ששבת רעב: בכיר הג'יהאד האיסלאמי נמצא מת בכלא, מחבלים ירו שלוש רקטות מעזה, באתר ערוץ 7, 2 במאי 2023 דובר צה"ל: זוהה שיגור של פצמ"ר, לא הופעלה אזעקה, באתר חדשות 0404‏, 2 במאי 2023 מתן צורי, יואב זיתון, דניאל סלאמה, מטח כבד לעוטף עזה: 22 רקטות שוגרו מהרצועה, פצועים בינוני וקל מפגיעה בשדרות, באתר ynet, 2 במאי 2023 סוכלו 3 בכירים בארגון הטרור הג'יהאד האסלאמי הפלסטיני, באתר צה"ל, 9 במאי 2023 התקיפות, הסיכולים וההנחיות המלאות לעורף, באתר צה"ל, 9 במאי 2023. כתבי ynet, צה"ל פתח במבצע בעזה וחיסל 3 בכירים בג'יהאד האיסלאמי, "מצב מיוחד" בעורף, באתר ynet, 9 במאי 2023 צה"ל: 5 רקטות שוגרו מרצועת עזה ויורטו על ידי כיפת ברזל, באתר ynet, 5 ביולי 2023 מטוסי קרב תקפו אתר לייצור אמל"ח וחומרי גלם רקטיים של חמאס ברצועה, באתר צה"ל, 5 ביולי 2023 יואב זיתון, מתן צורי, כיפת ברזל יירטה כטב"ם בגבול עזה, באתר ynet, 20 באוגוסט 2023. תיעוד: פגיעה מדויקת בשמי עזה - כך הפיל צה"ל מל"ט של חמאס (קרדיט: דובר צהל), סרטון בערוץ "חדשות כיפה", באתר יוטיוב (אורך: 00:09), 20 באוגוסט 2023. לוחמי הגנ"א יירטו כלי טיס בלתי מזוהה מעל הרצועה, באתר צה"ל, 21 באוגוסט 2023. עינב חלבי, יואב זיתון, 5 עזתים נהרגו בניסיון לפוצץ מטען חבלה על הגדר, באתר ynet, 13 בספטמבר 2023 יואב זיתון, אלישע בן קימון, עינב חלבי, פשיטה גדולה בג'נין, צה"ל תקף עם רחפן: 4 מחבלים נהרגו, עוד עשרות נפצעו, באתר ynet, 20 בספטמבר 2023 כוחות הביטחון פגעו במחבל שירה לעבר כוחותינו, באתר צה"ל, 21 בספטמבר 2023 מתן צורי, עינב חלבי, בלוני תבערה מעזה, לראשונה זה שנתיים: שריפות פרצו בעוטף, גם בזמן נאום רה"מ, באתר ynet, 22 בספטמבר 2023. צה"ל תקף 3 עמדות צבאיות של ארגון הטרור חמאס, באתר צה"ל, 22 בספטמבר 2023 עינב חלבי, אלישע בן קימון, יואב זיתון, מתן צורי, בית נפגע מירי בשומרון, 8 סטודנטים "תכננו פיגוע מיידי" | ארגוני הטרור החליטו: "הסלמה", באתר ynet, 24 בספטמבר 2023 צה"ל תקף עמדה צבאית של ארגון הטרור חמאס. צפו בתיעוד, באתר צה"ל, 25 בספטמבר 2023 בתגובה לבלוני התבערה: צה"ל תקף ברצועת עזה, באתר "סרוגים", 26 בספטמבר 2023, צה"ל תקף שתי עמדות צבאיות נוספות של ארגון הטרור חמאס, באתר צה"ל, 26 בספטמבר 2023 חשד להצתה מבלון תבערה: שריפה פרצה ביער בארי, באתר "סרוגים", 28 בספטמבר 2023, מתן צורי, עינב חלבי, חשד לשריפה מבלוני תבערה בעוטף עזה, אחרי פתיחת מעבר ארז, באתר ynet, 28 בספטמבר 2023, גם היום: שריפה פרצה ביער בארי – חשד לבלוני תבערה מעזה, באתר חדשות 0404‏, 28 בספטמבר 2023 ※ נכון ל-25 באוקטובר, הוערך מספר ההרוגים בכ-1,400, ראו מלחמת "חרבות ברזל" (תמונת מצב נכון ל-25 באוקטובר 2023, 13:00), באתר מרכז המידע למודיעין ולטרור, 25 באוקטובר 2023. בעקבות זיהוי גופות נוספות השתנתה ההערכה, ראו ציוץ של כאן חדשות ברשת החברתית אקס (טוויטר), 8 בנובמבר 2023 אמנסטי אינטרנשיונל חוזרת וקוראת לשחרור החטופים ללא תנאי מידי חמאס והמיליציות האחרות בעזה, באתר אמנסטי אינטרנשיונל ישראל, ‏2023-11-08 ※ עמית סגל, ‏הבקשה של פיקוד הדרום בלילה שלפני הטבח - והסירוב, באתר ‏מאקו‏, 26 בפברואר 2024